Jens Thomsen blev sidste år diagnosticeret med ADHD og stress, og har siden søgt sygedagpenge hos Aalborg Kommune, men foreløbig uden held. Han ankede sagen for otte måneder siden og modtog forleden et brev fra styrelsen om at den er blevet nedlagt. Det betyder, at sagen nu er kommet over i en anden styrelse, som har minimum 6 måneders ventetid. - Det betyder, at jeg er uden indtægt i 14 måneder, siger Jens Thomsen og fortsætter: - Jeg har heldigvis mange kaniner, høns og en stor køkkenhave og har derfor mulighed for at være selvforsynende, siger Jens Thomsen. Aalborg Kommune har ikke ønsket at kommentere sagen om sygedagpenge, da der er tale om en personsag.

Opsummering:
Jens Thomsen må leve 14 måneder uden støtte fra staten, da hans ansøgning om sygedagpenge er røget bagerst i bunken - igen. Nu lever han af egen køkkenhave, høns og kaniner.